**PRAKTIKANT**

**Med stærke visuelle, grafiske og kommunikative kompetencer**

* ***Brænder du for at skabe fængende og inspirerende content til SoMe, web og andre digitale kanaler?***
* ***Har du styr på den grafiske værktøjskasse, og vil du være med til at udvikle og producere alt fra explainer-videoer og how to-guides til hurtige opslag på Instagram – alle med bæredygtighed som fokus?***
* ***Er du optaget af at gøre en forskel i et givende fællesskab?***

**Lokal accelerator for bæredygtig omstilling**

Bæredygtig Herning er en forening, der understøtter Hernings bæredygtige udvikling gennem nye partnerskaber og sikrer, at nye entreprenante løsninger finder vej via co-creation på tværs af virksomheder, studerende, start-ups, borgere og Herning Kommune. Vi er også et inspirationshus, der kommunikerer bæredygtighed til virksomheder, borgere og uddannelser. Et co-working space og levende showroom, hvor iværksættere og nye forretningsenheder kan arbejde, sparre med hinanden og få inspiration til bæredygtig vækst.

**Din rolle**

Med reference til Bert Meijers, Daglig leder i Bæredygtig Herning, vil du indgå i et team på i alt 8 personer. Med udgangspunkt i Bæredygtig Hernings kommunikationsstrategi, vil din vigtigste rolle være at sikre skarp formidling af de mange stærke historier der findes om bæredygtige tiltag i Herning.

**Opgaver**

* SoMe-content til LinkedIn og Instagram
* Produktion af grafiske materialer fra flyers til web om alt fra impact-investering til anti-greenwashing
* Video- og billedredigering
* Infographics og how to-guides, der inspirerer vores målgrupper til handling
* Deltagelse i husets daglige aktiviterer

**Kvalifikationer**

Du er i gang med en uddannelse inden for markedsføring, kommunikation, grafisk design, eller noget tilsvarende, og måske har du allerede erfaring med SoMe & Content Creation. Vigtigst for os er, at du har masser af god energi, kreativitet og er skarp til at producere lækkert content. Det er et must, at du brænder for bæredygtighed, da det er hele omdrejningspunktet i vores DNA og alle vores aktiviteter.

**Arbejdslokation**

Dit primære arbejdssted vil være Gl. Skolevej 1, 7400 Herning hvor vores co-work er etableret til gavn for Bæredygtig Hernings medlemmer. Vi sætter stor pris på fleksibilitet og frihed til at planlægge egen tid, herunder mulighed for hjemmearbejde, når det giver mening ift. opgaverne.

**Ansøgning**

Bæredygtig Herning søger kolleger som også er drevet af at skabe positive forandringer via bæredygtige projekter. Med andre ord er du passioneret og purpose-drevet.

Send din ansøgning og CV til os på info@baeredygtigherning.dk med emnefeltet: ”Ansøgning: praktikant, kommunikation”.

**Ansøgningsfrist:**  Løbende ansættelser

**Start:** Efterårssemester 2025 – opstartsdato aftales

**Spørgsmål til stillingen:** Daglig leder, Bert Meijers, bm@baeredygtigherning.dk eller +45 9155 9904

**Mere info:** [www.bæredygtigherning.dk](http://www.bæredygtigherning.dk)